《甘草湖》
清代·潘曾莹

晓来雨初霁，清气满寥泬。湍流汩汩鸣，秋声动岩穴。

舟行明镜汩，湖光映清澈。云影时低昂，烟痕乍明灭。

缘堤丛苇生，风来语骚屑。白鹭忽飞来，毛羽何皎洁。

却于万绿汩，洒此一点雪。我欲图水村，画意不可说。

作者简介：潘曾莹，字星斋，吴县人。道光辛丑进士，改庶吉士，授编修，官至吏部侍郎。有《小鸥波馆诗钞》。